1995թ-ին ընդունված Սահմանադրությունն իր մեծ դերակատարումն արդեն ունեցել էր, սակայն հասունացել էր սահմանադրական փոփոխություններ կատարելու անհրաժեշտությունը: Թեր պետական կառույցների ու քաղաքացիական ինստիտուտների բարեփոխումների ծրագիրը Ռ. Քոչարյանը սկսել էր նախագահ դառնալուն պես, սակայն Սահմանադրության ընդունումից 10 տարի անց, Սահմանադրական փոփոխությունները հսկայական առաջընթաց գրանցեցին երկրի կառավարման օրենսդրական հիմքերն ամրապնդելու հարցում: Փոփոխությունների նախաձեռնողը երկրի նախագահն էր, և որքան էլ տարօրինակ հնչի, հիմնական խնդիրներից մեկը նախագահի լիազորությունների և իշխանության մյուս ճյուղերի նկատմամբ գերիշխող դիրքի վերանայումն էր: Բարձրացվեց Խորհրդարանի դերը, ապահովվեց կառավարության գործունեության ինքնուրույնությունը, ձևավորվեց զսպումների և հակակշիրների գործուն կառուցվածք: